ananddey/assamese-wiki-corpus huggingface dataset:
মানুহৰ ক্ৰমবিকাশৰ কাহিনী

মানুহৰ ক্ৰমবিকাশৰ কাহিনী হৈছে নেছনেল বুক ট্ৰাস্ট অৱ ইণ্ডিয়াই প্ৰকাশ কৰা এখন অনুবাদ গ্ৰন্থ। ইংৰাজী গ্ৰন্থখনৰ লেখক বিমান বসু আৰু অনুবাদক হৈছে চাকিল জামাল।

উদ্ধৃতিসমূহ

"এই পৃথিৱীত মানুহৰ উৎপত্তি কেনেকৈ হ'ল - এই প্ৰশ্নটোৱে তাহানিৰে পৰা কি বিজ্ঞানী, কি দাৰ্শনিক, আৰু কি সৰ্বসাধাৰণ - সকলোৰে মনত কৌতূহলৰ সৃষ্টি কৰি আহিছে।"
"স্বাভাৱিকতেই পৃথিৱীৰ প্ৰায়বোৰ ধৰ্মতে সৃষ্টিৰ ধাৰণাটো দলৈ শিপাই আছে; আৰু ঈশ্বৰৰ এই সৃষ্টিত মানুহক জীৱশ্ৰেষ্ঠ হিচাপে গণ্য কৰা হৈছে।"
"পৰ্যবেক্ষণৰ যোগে পোৱা তথ্যবোৰ বিজ্ঞানো যিমান দূৰ সম্ভৱ যুক্তিযুক্ত ব্যাখ্যা আৰু প্ৰমাণৰ ভিত্তিত বুজিবলৈ চেষ্টা কৰে।"
"সমভূমিত জীৱন নিৰ্বাহৰ ক্ষেত্ৰত দুই ভৰিত ভৰ দি থিয় হ'ব পৰাটো আৰু খোজ কাঢ়িব পৰা ক্ষমতাই প্ৰাণী এটাক বহু সুবিধা প্ৰদান কৰে।"
"মানুহে এক বিপুলসংখ্যক, নানা তৰহৰ শব্দ ডিঙিৰে সৃষ্টি কৰিব পাৰে। শব্দৰ এই বৈচিত্ৰ বিভিন্ন উৎসৰ পৰা অহা।"
"মাত-কথাৰ সূত্ৰপাত যিদৰেই নহওক লাগিলে, এটা কথাত পিছে সন্দেহ নাইঃ অৰ্থৱহ মাত-কথাই আধুনিক মানৱৰ বিকাশৰ সুদীৰ্ঘ বাটটোত এনে এটা পৰিৱৰ্তন সাধন কৰিলে, যাৰ ফলাফল অতিশয় সুদূৰপ্ৰসাৰী বুলি প্ৰতিপন্ন হ'ল।"
"কেৱল জীৱাশ্মৰ ভিত্তিত মানুহৰ অতীতৰ অনুসন্ধানে আমাক প্ৰায়ে ভুল পথে পৰিচালিত কৰিব পাৰে, কাৰণ আমাৰ পূৰ্বপূৰুষসকলে ব্যৱহাৰ কৰা বহুতো বস্তু জীৱাশ্মৰ ৰূপত নাথাকিব পাৰে। উদাহৰণস্বৰূপে, কপাহী সূতাৰে তৈয়াৰী বস্তুৰ জীৱাশ্ম পোৱা নাযায়, আৰু সেয়ে আমাৰ পূৰ্বপুৰুষে তেনে বস্ত্ৰ ব্যৱহাৰ কৰিছিল নে নাই ক'ব নোৱাৰি।"
"কাৰিকৰী নৈপুণ্যতকৈ আমাৰ আদিম পূৰ্বপুৰুষসকলৰ জীৱনৰ আটাইতকৈ কমকৈ বুজিবলৈ সমৰ্থ হোৱা বিষয়টো হ'ল, সেই কালৰ মানুহে সৃষ্টি কৰা চিত্ৰশিল্পবোৰ।"
"যিকোনো কলাই হ'ল মানুহৰ সৃষ্টিশীলতাৰ অভিব্যক্তি।"

উত্‍স

শ্ৰেণী:অসমীয়া গ্ৰন্থ
শ্ৰেণী:অসমীয়ালৈ অনূদিত গ্ৰন্থ
শ্ৰেণী:অসমীয়া বি‍জ্ঞান সাহিত্য
বিচাৰক

বিচাৰক প্ৰভাত মুখাৰ্জী পৰিচালিত বঙালী ভাষাৰ চাইক’লজীকেল থ্ৰিলাৰ ছবি। তাৰাশংকৰ বন্দ্যোপাধ্যায়ৰ একে নামৰ উপন্যাসৰ আধাৰত নিৰ্মিত এই ছবিখনৰ প্ৰযোজক আছিল অৰুন্ধতী দেৱী। ১৯৫৯ চনত প্ৰভাত প্ৰডাকচনৰ বেনাৰত মুক্তি পোৱা বিচাৰকে বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৭ম ৰাষ্ট্ৰীয় চলচ্চিত্ৰ বঁটা লাভ কৰে। ছবিখনত অৰুন্ধতী দেৱীৰ সৈতে উত্তম কুমাৰে মুখ্য চৰিত্ৰত অভিনয় কৰিছে। অন্যান্য গুৰুত্বপূৰ্ণ চৰিত্ৰত আছে ছবি বিশ্বাস, পাহাড়ী সান্যাল আৰু চন্দ্ৰাৱতী দেৱী। ছবিখনত উত্তম কুমাৰে বিচাৰকৰ ভূমিকাত তেওঁ কৰা সৰ্বশ্ৰেষ্ঠ অভিনয়ৰ অন্যতম আছিল। এই ছবিখন তেওঁৰ অভিনয় জীৱনৰ অন্যতম শ্ৰেষ্ঠ ছবি আৰু বঙালী চলচ্চিত্ৰ ইতিহাসৰ শ্ৰেষ্ঠ ছবি হিচাপেও স্মৰণ কৰা হয়। ছবিখনে সমালোচকৰ বিপুল প্ৰশংসাও লাভ কৰাৰ লগতে ব্যৱসায়িক সফলতাও লাভ কৰে।

কাহিনীৰ সাৰাংশ

ন্যায়াধীশ জ্ঞানেন্দ্ৰই পত্নী সৰমাৰ সৈতে বাস কৰে। এজন ন্যায়াধীশ ৰূপে তেওঁ বিভিন্ন মোকৰ্দমাৰ বিচাৰ কৰিবলৈ যাওঁতে তেওঁৰ অতীত আৰু নিজৰ ৰহস্যজনক কাৰ্যৰ সত্যতা মনলৈ আহে। তেওঁ এসময়ত এজন জনপ্ৰিয় উকীল আছিল আৰু সুমতিৰ সৈতে বিবাহ হৈছিল। সুমতী এজনী অসভ্য আৰু সন্দেহবাদী তিৰোতা আছিল। কিন্তু জ্ঞানেন্দ্ৰৰ দুৰ্বলতা আছিল তেওঁৰ প্ৰফেচাৰ ছোৱালী সৰমাৰ প্ৰতি। এদিন জ্ঞানেন্দ্ৰৰ ঘৰত জুই লাগে আৰু তাতেই সুমতি জাহ যায়। জ্ঞানেন্দ্ৰই পত্নীক বচাবলৈ কোনো প্ৰয়াস নচলালে, হয়তো তেওঁ সুমতিক আৰু সহ্য কৰিব নোৱাৰা হৈ আহিছিল। ইয়াৰ পাছত তেওঁ সৰমাক বিয়া কৰায় আৰু এজন ন্যায়াধীশ হয়গৈ। কিন্তু তেওঁৰ এক অপৰাধবোধ হয়, যিয়ে অহৰহ আমনি কৰে।

অভিনয় শিল্পী

শিশিৰ ভাদুৰী (ন্যায়াধীশ)
উত্তম কুমাৰ (জ্ঞানেন্দ্ৰ)
ছবি বিশ্বাস (উকীল)
পাহাড়ী সান্যাল (প্ৰফেচাৰ)
অৰুন্ধতী দেৱী (সৰমা)
দীপ্তি ৰায় (সুমতি)
চন্দ্ৰাৱতী দেৱী
বাণী হাজৰা
অতনু ঘোষ

বঁটা

৭ম ৰাষ্ট্ৰীয় চলচ্চিত্ৰ বঁটা (১৯৫৯):বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট

তথ্যউৎস

বাহ্যিক সংযোগ

শ্ৰেণী:১৯৫৯ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
লাল লৈ

লাল লৈ হৈছে সিন্ধী ভাষাৰ এটি শব্দ যিয়ে পঞ্জাবী শীতকালীন লোক উৎসৱ লহৰীক বুজায়। ভাৰত আৰু পাকিস্তানৰ সিন্ধু প্ৰদেশৰ কিছু অঞ্চলত বসবাসকাৰী হিন্দু ধৰ্মাৱলম্বী সিন্ধীসকলে এই উৎসৱ পালন কৰে। লাল লৈৰ দিনা শিশুসকলে তেওঁলোকৰ ককা-আইতা, খুড়ী-পেহীসকলৰ পৰা কাঠ-খৰি আদি মাগি আনে। ৰাতি সেই খৰিৰে জুই জ্বলাই জুইৰ চাৰিওফালে সকলোৱে গীত-নৃত্য, খেল-ধেমালি আদি কৰি আনন্দ-উপভোগ কৰে।

সিন্ধিসকলে বিশ্বাস কৰে যে লাল লৈৰ উদ্দেশ্য হʼব লাগে পুৰণি বস্তুবোৰৰ পৰা পৰিত্ৰাণ পোৱা আৰু তিৰমুৰ উৎসৱৰ প্ৰস্তুতিৰ বাবে আত্মশুদ্ধি কৰা। সিন্ধীসকলে লাল লৈৰ পিছদিনাখন তিৰমুৰ উৎসৱ উদযাপন কৰে। তিৰমুৰ হৈছে মকৰ সংক্ৰান্তিৰ সিন্ধি নাম। সিন্ধিসকলৰ বাবে, মকৰ সংক্ৰান্তিৰ অৰ্থ হৈছে ভগৱান সূৰ্যক পূজা কৰা আৰু চিলা উৰোৱা।

কিছুমানৰ মতে সকলো সিন্ধীলোকে লাল লৈ উৎসৱ পালন নকৰে আৰু এই উৎসৱটো হয়তো উজনি সিন্ধু প্ৰদেশৰ লোকসকলে পালন কৰিছিল য’ত ঐতিহাসিকভাৱেই পঞ্জাবৰ পৰা অভ্যন্তৰীণ প্ৰব্ৰজন ঘটি আছে। সিন্ধু প্ৰদেশৰ ক’ত লাল লৈ পালন কৰা হৈছিল বা এতিয়া তাত পালন কৰা হয় নে নহয় সেয়া নিৰ্ণয় কৰাটো অৱশ্যে কঠিন। কিন্তু ভাৰতৰ সিন্ধী সম্প্ৰদায়ৰ লোকে প্ৰতি বছৰে লাল লৈ পালন কৰে। সিন্ধু সভাৰ পৃষ্ঠপোষকতাত ইন্দোৰ, মুম্বাই আৰু উদয়পুৰৰ দৰে চহৰসমূহতো এই উৎসৱৰ আয়োজন কৰা হয়।

যিবোৰ চহৰত সিন্ধী আৰু পঞ্জাবীসকল একেলগে বসবাস কৰে সেইবোৰ ঠাইত যৌথভাৱে লাল লৈ/লহৰী উৎসৱৰ আয়োজন কৰা হয়।

লগতে চাওক

মকৰ সংক্ৰান্তি
পোংগল
অহীৰ
ভোগালী বিহু
সংক্ৰান্তি
শীতকালীন অয়নান্ত
লহৰী

তথ্য সংগ্ৰহ

শ্ৰেণী:উৎসৱ
এলবাৰ্ট স্বোৱেইৎজাৰ

এলবাৰ্ট স্বোৱেইৎজাৰ (; ১৪ জানুৱাৰী ১৮৭৫ – ৪ ছেপ্টেম্বৰ ১৯৬৫) এজন জাৰ্মান দাৰ্শনিক, দানবীৰ, চিকিৎসক, ধৰ্মতত্ত্ববিদ, মিছনেৰী আৰু সংগীতবিদ আছিল। তেওঁ ১৯৫২ চনত শান্তিৰ নোবেল বঁটা লাভ কৰে।

উদ্ধৃতিসমূহ

প্ৰত্যেকজন ৰোগীয়েই তেওঁৰ চিকিৎসকজনক নিজৰ ভিতৰতে কঢ়িয়াই লৈ ফুৰে।

তথ্যউৎস

শ্ৰেণী:জাৰ্মানীৰ ব্যক্তি
শ্ৰেণী:মৃত ব্যক্তি
শ্ৰেণী:দাৰ্শনিক
শ্ৰেণী:চিকিৎসক
তত্ত্ব আৰু তথ্য

তত্ত্ব আৰু তথ্য হৈছে অসমীয়া কবি, গৱেষক আৰু শিক্ষাবিদ সৰ্বেশ্বৰ শৰ্মা কটকীৰ দ্বাৰা ৰচিত গ্ৰন্থ৷ গ্ৰন্থখন ১৯২৫ চনত প্ৰকাশিত হয়৷

উদ্ধৃতিসমূহ

প্ৰকৃতিৰ ভীষণ মূৰ্ত্তি, প্ৰকৃতিৰ লাৱণ্য মূৰ্ত্তি, প্ৰকৃতিৰ উধত ভাব, প্ৰকৃতিব সাম্য ভাবে সকলোকে সুখ-দুখ নিদিয়ে, সকলোৰে ভয়-ভক্তি নজন্মায়। কিন্তু যিসকল প্ৰকৃতিত প্ৰসন্ন হয়, যিসকলে প্ৰকৃতিৰ তত্ত্ব বুজে, যিসকলে প্ৰকৃতিলৈ সেৱা-শ্ৰদ্ধা জনায় তেওঁলোকৰ কিছুমানে কবি নাম পায়, কিছুমানে ধৰ্ম্মাস্থালৈ ঢাল খাই ধৰ্ম্মবীৰ নাম পায়।
ইসকলে ভাৱে প্ৰকৃতি ঈশ্বৰ সৃষ্ট, মানৱো ঈশ্বৰ সৃষ্ট। প্ৰকৃতিক যি চিৰ সুখ বঞ্চিবলৈ দিছে মানৱকো সেই চিৰ সুখ বঞ্চিবলৈ দিছে। কিন্তু প্ৰকৃতিয়ে সদায় ক্ৰমাগত সুখ ভোগ কৰে, মানৱে নকৰে। মানৱে যে সুখ ভোগ কৰিব নোৱাৰে তাৰ আন একো কাৰণ নাই। মানৱে কেৱল আপোন গুণে, আপোন দোষে সেই সুখৰপৰা নিজক নিজে বঞ্চিত কৰে। মানৱ অতি সাংসাৰিক। মানৱৰ দুখ নিবাৰণৰ অৰ্থে মানৱক অমিয় সুখত মগ্ন ৰখাৰ অৰ্থে, মানৱৰ মুক্তিমাৰ্গৰ পথ আবিষ্কাৰৰ অৰ্থে ইসকল সদা তৎপৰ।
প্ৰকৃতিৰ লগত ধৰ্ম্মৰ বিশেষ সম্বন্ধ। ধৰ্ম্ম বুলি এবিধ বেলেগ বস্তু নাই। প্ৰকৃতি ধৰ্ম্ম; প্ৰকৃতি অধৰ্ম্ম; প্ৰকৃতি ধৰ্ম্মা- ধৰ্ম্ম। ধৰ্ম্মৰ সৃষ্টি প্ৰকৃতিৰপৰা। প্ৰকৃতিৰ সৃষ্টি ঈশ্বৰৰপৰা।
প্ৰকৃতিৰ দৃশ্যই, প্ৰকৃতিৰ জ্যোতিয়ে মানৱৰ প্ৰত্যেক অঙ্গৰে তৃপ্তি সাধন কৰে। কিন্তু বৈজ্ঞানিক উপায়ে অঙ্কিত দৃশ্যই কেৱলমাত্ৰ এক ইন্দ্ৰিয় চকুৰ তৃপ্তি সাধন কৰে
প্ৰকৃতি অসীম অনন্ত শক্তিৰ কেৱে নিৰাকৰণ কৰিব নোৱাৰে। সভ্যজগতত যতই উন্নতি নহওক কিয়, সভ্যতা প্ৰচাৰ যিমানেই নহওক কিয় অখণ্ডনীয় প্ৰকৃতি কেতিয়াও খণ্ডন নহয়; সমস্যাপূৰ্ণ প্ৰকৃতি কেতিয়াও সমস্যাবিহীন নহয়। কোনে কব পাৰে, কাৰ সাধ্য আছে প্ৰতি গছৰ ঠাল কিমান ঠালে প্ৰতি পাত কিমান? কোনে কব পাৰে প্ৰকৃতিত কতনো ব্যাপাৰ ঘটিছিল, কতনো ঘটিছে আৰু আগলৈ কিমান ঘটিব?

মন্তব্য

শ্ৰীযুত সৰ্বেশ্বৰ কটকী প্ৰণীত “তত্ত্ব আৰু তথ্য” বোলা পুথিখন মই পঢ়ি চাইছোঁ। ইয়াৰ ভিতৰত সৰ্ব্বমুঠ ৯ টি প্ৰৱন্ধ আছে। প্ৰথম চাৰিটা প্ৰৱন্ধৰ বিষয়বিলাক গভীৰ। মই জনাৰ ভিতৰত এইবিলাক কথা আধুনিক অসমীয়া সাহিত্যত পোৱা নাযায়। ইংৰাজী নপঢ়িলে অসমীয়া মানুহে এইবিলাকৰ বিষয়ে একো জানিব নোৱাৰিছিল। কটকীদেৱে এনেবোৰ তথ্য অসমীয়া সাহিত্যৰ ভিতৰলৈ আনি সেই সাহিত্যক বিশেষৰূপে চহকি কৰিছে আৰু ইংৰাজী নজনা মানুহে এনেবোৰ কথা জানিবলৈ উপায় কৰি দিছে। সেইবাবে কটকীদেৱ অসমীয়া ৰাইজৰ শলাগ পাবৰ পাত্ৰ। বাকী প্ৰৱন্ধ বিলাকতো জানিবলগীয়া কথা বহুত আছে। ইহঁতৰ বিষয়বিলাক অৱশ্যে ঐতিহাসিক। কিন্তু আজিলৈকে অসমদেশৰ যিবিলাক বুৰঞ্জী লিখা হৈছে তাত এইবিলাকৰ বিষয়ে বহুত কথা পোৱা নাযায়। কিছুমান কথাৰ নাম মাথোন আমাৰ মানুহৰ জনা আছে, বস্তুবোৰ আচলত কি বা কেনেকুৱা তাক জানিবৰ উপায় নাছিল। কটকীদেৱে তাৰ উপায় কৰি দিছে। পুথিখনৰ ভাষাও উজু আৰু সুন্দৰ। ই ওখ খাপৰ স্কুলৰ পাঠ্যস্বৰূপে ব্যৱহাৰ হবৰ উপযুক্ত। মই আশা কৰো আমাৰ শিক্ষা বিভাগৰ গৰাকীসকলে পুথিখন তেনেবিধৰ স্কুলত চলাই প্ৰণেতাক উৎসাহিত কৰিব আৰু এনেবিলাক কথা শিকিবলৈ অসমীয়া ছাত্ৰক সুচল কৰি দিব।
সত্যনাথ বৰা, গুৱাহাটী, ২৬।৬।২৫

উৎস

বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:অসমীয়া প্ৰবন্ধ সংকলন
লিউ ছাইছুন

লিউ ছাইছুন (চীনা: 劉采春; পিনইন: Liú Cǎichūn) আছিল চীনৰ টাং ৰাজবংশৰ সময়ছোৱাৰ এগৰাকী গেজি (দৰবাৰী নৰ্তকী), অভিনেত্ৰী আৰু কবি। তেওঁ শ্বুই ত্বো, য়ু জুৱাঞ্জি আৰু লি য়েৰ সৈতে টাং ৰাজবংশৰ আটাইতকৈ বিখ্যাত মহিলা কবিসকলৰ অন্যতম হিচাপে পৰিচিত। এই চাৰিগৰাকী কবীক একেলগে "টাং ৰাজবংশৰ চাৰিগৰাকী মহান মহিলা কবি" বুলি কোৱা হয়।

জীৱনী

লিউ ছাইছুন সম্ভৱত এটা দৰিদ্ৰ পৰিয়ালত জন্মগ্ৰহণ কৰিছিল। তেওঁৰ নিৰ্দিষ্ট জন্মস্থান অজ্ঞাত, যদিও কিছুমানে তেওঁ ঝেজিয়াং প্ৰদেশৰ হুৱাইদিয়ানৰপৰা আহিছিল বুলি ধাৰণা কৰে, আন কিছুমানে তেওঁ ঝেজিয়াঙৰ নিবাসী আছিল বুলি কয়, অথবা ইয়াংঝৌৰপৰা আছিল বুলি ধৰা হয়।

তেওঁ নিজৰ স্বামী ঝৌ জিচংৰ সৈতে এটা ভ্ৰমণশীল নাট্যদল গঠন কৰিছিল, যিয়ে চানজুনছি (參軍戲) ধৰণৰ অভিনয় প্ৰদৰ্শন কৰিছিল। যিয়ে পিছলৈ এগৰাকী সফল গেজি হিচাপে খ্যাতি অৰ্জন কৰে।

যেতিয়া কবি য়ুয়ান জেন য়ুৱেঝৌ আৰু পূব ঝেজিয়াংৰ ৰাজ্যপাল আছিল, তেতিয়া লিউ ছাইছুন নিজৰ নাট্যদলসহ য়ুৱেঝৌলৈ আহিছিল। কোৱা হয় যে ইউয়ান ঝেনে তেওঁৰ প্ৰতিভাৰ প্ৰশংসা কৰিছিল। পিছলৈ ইউয়ান ঝেনে শ্বুই ত্বোৰ প্ৰতি আগ্ৰহ ত্যাগ কৰি লিউ ছাইছুনৰ প্ৰতি অনুৰাগ প্ৰকাশ কৰিছিল। ইউয়ান ঝেনে তেওঁৰ ৰূপ-সৌন্দৰ্য আৰু সংগীতৰ প্ৰশংসা কৰি এটি কবিতা ৰচনা কৰিছিল।

লিউ ছাইছুনে প্ৰায় সাত বছৰ ইউয়ান ঝেনৰ সৈতে যোগাযোগ বজাই ৰাখিছিল। তেওঁৰ মৃত্যুৰ বিষয়ে কোনো ঐতিহাসিক নথি পোৱা নাযায়।

ব্যক্তিগত কবিতা

যদিও কিছুমান কবিতা লিউ ছাইছুনৰ নামত আৰোপ কৰা হৈছে আৰু তেওঁক টাং ৰাজবংশৰ চাৰিগৰাকী মহান মহিলা কবিৰ অন্যতম বুলি গণ্য কৰা হয়, তথাপি এই কবিতাসমূহ সঁচাকৈয়ে তেওঁ লিখিছিল নে নাই সেয়া নিশ্চিত নহয়। ফান শোৱে উল্লেখ কৰিছে যে এইবোৰ সমসাময়িক পণ্ডিতসকলৰদ্বাৰা ৰচিত হ’ব পাৰে।

তেওঁৰ বহুতো ৰচনা হেৰাই গৈছে, কিন্তু ছয়টা কবিতাৰ সংকলন দ্য ছং অৱ লুওগেন সংৰক্ষিত আছে।

তথ্যসূত্ৰ

শ্ৰেণী:চীনা মহিলা কবি
শ্ৰেণী:কবি
দেৱেন দত্ত

দেৱেন দত্ত অসমৰ এগৰাকী লেখক, শিক্ষাবিদ আৰু সক্ৰিয় ৰাজহুৱা কৰ্মী আছিল। কটন কলেজৰ উপাধ্যক্ষ ৰূপে তেওঁ চাকৰিৰ পৰা অৱসৰ গ্ৰহণ কৰিছিল। তেওঁ সক্ৰিয় ৰাজনীতিৰ সৈতেও জড়িত আছিল আৰু গুৱাহাটী লোকসভা সমষ্টিৰ পৰা প্ৰতিদ্বন্দ্বিতা আগবঢ়াইছিল। ভাষাৰ শুদ্ধ উচ্চাৰণৰ ক্ষেত্ৰত তেওঁ জোৰ দিছিল। স্পষ্টবাদী বুলি তেওঁৰ নাম আছিল আৰু দৈনিক কাকতত তেওঁ অকুতোভয় শীৰ্ষকেৰে নিয়মীয়া কলম লেখিছিল।

জন্ম

১৯৪৪ চনৰ ৫ এপ্ৰিল তাৰিখে শিৱসাগৰ জিলাৰ নাজিৰাত দেৱেন দত্তৰ জন্ম হৈছিল। কিছুবছৰ তেওঁ গড়গাঁও মহাবিদ্যালয়তো অধ্যাপনা কৰিছিল। ২০০২ চনত কটন কলেজৰ উপাধ্যক্ষ ৰূপে চাকৰিৰ পৰা অৱসৰ গ্ৰহণ কৰে আৰু গ্ৰাহক সুৰক্ষা সমিতিৰ সভাপতি ৰূপে ৰাজহুৱা জীৱন আৰম্ভ কৰে। কিৰিপ চলিহাৰ হাতত তেওঁ নিৰ্বাচনত পৰাস্ত হয়।

মৃত্যু

২০২৩ চনৰ ১৭ আগষ্ট তাৰিখে স্বাস্থ্য সম্পৰ্কীয় জটিলতাত ভুগি গুৱাহাটী চিকিৎসা মহাবিদ্যালয়ত তেওঁৰ মৃত্যু হয়।

তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:সমাজকৰ্মী
ব’ৰ্ণ ইনটু ব্ৰ’থেল

ব’ৰ্ণ ইনটু ব্ৰ’থেল: কেলকাতাজ্ ৰেড লাইট কিডছ্ ২০০৪ চনত কলকাতাৰ ৰেড লাইট এলেকাৰ সোনাগাছিৰ যৌনকৰ্মীসকলৰ সন্তানক লৈ নিৰ্মিত এখন ভাৰতীয়-আমেৰিকান তথ্যচিত্ৰ। জানা ব্রিস্কি আৰু ৰছ কাউফমেনৰ দ্বাৰা ৰচিত আৰু পৰিচালিত এই বহু প্ৰশংসিত ছবিখনে ২০০৫ চনত শ্ৰেষ্ঠ তথ্যচিত্ৰ বৈশিষ্ট্যৰ বাবে একাডেমী বঁটাকে ধৰি বহুতো বঁটা লাভ কৰে।

প্লট

ডকুমেণ্টৰী ফটোগ্ৰাফাৰ ব্রিস্কি যৌনকৰ্মীৰ ফটো তুলিবলৈ কলকাতালৈ গৈছিল। তাত থকাৰ সময়ত তেওঁ যৌনকৰ্মীসকলৰ সন্তানৰ লগত বন্ধুত্ব কৰিছিল আৰু মাকহঁতৰ ফটো তুলিবলৈ অনুমতি পোৱাৰ বিপৰীতে ল’ৰা-ছোৱালীবোৰক ফটোগ্ৰাফী শিকাবলৈ আগবাঢ়িছিল। শিশুসকলক কেমেৰা দিয়া হৈছিল যাতে তেওঁলোকে ফটোগ্ৰাফী শিকিব পাৰে আৰু সম্ভৱতঃ নিজৰ জীৱন উন্নত কৰিব পাৰে। সেই ফটোবোৰে ৰেড লাইট এলেকাটোৰ জীৱনক সেইসকল শিশুৰ চকুৰে চিত্ৰিত কৰিছিল, যাক সাধাৰণতে উপেক্ষা কৰা হয় আৰু পৰিয়ালৰ আৰ্থিক অৱস্থাত অধিক গুৰুত্বপূৰ্ণ অৰিহণা যোগাব নোৱাৰালৈকে ঘৰৰ কাম-কাজ কৰিবলৈ মানা কৰা হয়। তেওঁলোকৰ বহু কাম ছবিখনত ব্যৱহাৰ কৰা হৈছিল, আৰু ছবি নিৰ্মাতাই ৰেড লাইট এলেকাৰ দৈনন্দিন জীৱনৰ লগতে শ্ৰেণীসমূহৰো ৰেকৰ্ডিং কৰিছিল। শিশুসকলৰ কৰ্মৰাজি প্ৰদৰ্শন কৰা হৈছিল, আনকি এজন ল’ৰাক আমষ্টাৰডামত অনুষ্ঠিত হোৱা ফটোগ্ৰাফী সন্মিলনলৈও পঠিওৱা হৈছিল। ব্রিস্কিয়েও ল’ৰা-ছোৱালীবোৰক বৰ্ডিং স্কুলত স্থান দিয়াৰ বাবে কৰা প্ৰচেষ্টাও ৰেকৰ্ডিং কৰিছিল। বেছিভাগ ল’ৰা-ছোৱালীয়ে পিছে সিহঁতক ৰখা স্কুলত বৰ বেছি দিন নাথাকিল৷ কেবল অভিজিত আৰু কোচিৰ দৰে কেইজনমানে শিক্ষা অব্যাহত ৰাখিছিল আৰু ভাল গ্ৰেড লাভ কৰিছিল।

সমালোচনা

সোনাগাছিত সক্ৰিয় যৌনকৰ্মী সংগঠন দৰবাৰ মহিলা সমন্বয় কমিটীয়ে শিশুহঁতৰ পিতৃ-মাতৃক নিৰ্যাতনকাৰী বুলি উপস্থাপন কৰা আৰু যৌনকৰ্মীসকলে তেওঁলোকৰ সন্তানৰ বাবে শিক্ষা কাৰ্যসূচী আৰু কেৰিয়াৰ গঢ়াৰ কাম-কাজৰ প্ৰচেষ্টাক আওকাণ কৰা বুলি চিত্ৰিত কৰাৰ কাৰণে ছবিখনক সমালোচনা কৰিছে। ইয়াৰ উপৰিও ভাৰতত কথিত বৰ্ণবাদী কু-সংস্কাৰৰ বিষয়ে ছবিখনত সমালোচনা কৰা হৈছে আৰু পশ্চিমীয়া দেশসমূহত ইণ্ডোফ'বিক অপপ্ৰচাৰৰ উদ্দেশ্যে শিশুসকলক শোষণ কৰাও দেখা গৈছে। ভাৰতৰ ৰাষ্ট্ৰীয় আলোচনী ফ্ৰন্টলাইনত প্ৰকাশিত এক পৰ্যালোচনাত এই মন্তব্য দাঙি ধৰা হৈছে:

কিছুমান সমালোচকে সোনাগাছিৰ যৌনকৰ্মীৰ হৈ মাত মতা দলত যোগদান কৰি ছবিখনৰ লাভৰ বাবে যৌনকৰ্মীসকলৰ দুৰ্দশাৰ শোষণ কৰাৰ বাবে নিন্দা কৰে। ছবি নিৰ্মাতা আৰু শিশুসকলৰ মাজৰ দোভাষী পাৰ্থ বেনাৰ্জীয়ে "নৈতিক আৰু শৈলীগত" সমস্যাৰ বিষয়ে আন সমালোচনাও উত্থাপন কৰিছিল।

বঁটা

২০০৪ চনৰ বাৰ্মুডা আন্তঃৰাষ্ট্ৰীয় চলচ্চিত্ৰ মহোৎসৱৰ দৰ্শক পছন্দৰ বঁটা - ব্রিস্কি, কাউফমেন; তথ্যচিত্ৰ বঁটা - ব্রিস্কি, কাউফমেন
২০০৪ চনৰ ক্লিভলেণ্ড আন্তৰ্জাতিক চলচ্চিত্ৰ মহোৎসৱ শ্ৰেষ্ঠ চলচ্চিত্ৰ - ব্রিস্কি, কাউফমেন
২০০৪ চনৰ ফুল ফ্ৰেম ডকুমেণ্টৰী চলচ্চিত্ৰ মহোৎসৱৰ দৰ্শক
২০০৪ চনৰ আন্তৰ্জাতিক তথ্যচিত্ৰ সংস্থাৰ ফিচাৰ্ড ডকুমেণ্টৰী বঁটা - ব্রিস্কি, কাউফমেন, জেৰালিন ড্ৰেইফছ-হোৱাইট, পামেলা বল

তথ্য সংগ্ৰহ

বাহ্যিক সংযোগ

Movie on Kolkata brothels wins Oscar, a report in The Indian Express
Review of the movie by Roger Ebert
The official site of pictures taken by kids
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তথ্যচিত্ৰ
শ্ৰেণী:ইংৰাজী চলচ্চিত্ৰ
৩৬ বায়াধিনিলে

৩৬ বায়াধিনিলে (অনু. ৩৬ বছৰ বয়সত; ) ৰছান এণ্ড্ৰিউছ পৰিচালিত, ২০১৫ চনৰ ভাৰতীয় তামিল ভাষাৰ এখন কমেডী নাট্যধৰ্মী ছবি। এইখন তেওঁৰ মালয়ালম ছবি হাউ অল্ড আৰ ইউৰ (২০১৪) পুনৰ্নিৰ্মাণ। আঠ বছৰৰ বিৰতিৰ পিছত এই ছবিযোগে জ্যোতিকাই চলচ্চিত্ৰ জগতলৈ উভতি আহে। তাৰোপৰি ইয়াত ৰহমান, নাছাৰ, ইলাভাৰাসু, সিদ্ধাৰ্থ বসু আৰু অভিৰামীয়ে অন্যান্য বিশিষ্ট চৰিত্ৰত অভিনয় কৰিছে। চাউণ্ডট্ৰেক ৰচনা কৰিছিল সন্তোষ নাৰায়ণনে, য'ত চিনেমেট'গ্ৰাফী আৰু সম্পাদনাৰ দায়িত্বত আছিল ক্ৰমে আৰ দিৱাকৰণ আৰু মহেশ নাৰায়ণনে।

৩৬ বায়াধিনিলে ২০১৫ চনৰ ১৫ মে'ত মুক্তি লাভ কৰে। এই ছবিখনে মূলতঃ জ্যোতিকাৰ অভিনয়ৰ বাবে সমালোচকৰ পৰা ইতিবাচক সমালোচনা লাভ কৰে আৰু ব্যৱসায়িকভাৱে সফলো হয়। শ্ৰেষ্ঠ অভিনেত্ৰীৰ ফিল্মফেয়াৰ তামিল সমালোচক বঁটা লাভ কৰা ছবিখনে ২০১৫ চনৰ তামিলনাডু ৰাজ্যিক চলচ্চিত্ৰ বঁটাত শ্ৰেষ্ঠ অভিনেত্ৰীকে ধৰি ৭টা বঁটা লাভ কৰে।

কাহিনী

৩৬ বছৰীয়া বাসন্তী ৰাজহ বিভাগৰ উচ্চ বৰ্গৰ কেৰাণী; তেওঁৰ স্বামী তামিজচেলভানে অল ইণ্ডিয়া ৰেডিঅ’ত কাম কৰে। তামিজচেলভানে আয়াৰলেণ্ডলৈ প্ৰব্ৰজন কৰাৰ ইচ্ছা কৰে যদিও বাসন্তীয়ে তেওঁৰ লগত যাব নোৱাৰে। কাৰণ বেছিভাগ আইৰিছ বেছিভাগ কোম্পানীয়ে তেওঁৰ বয়সৰ বাবে চাকৰিৰ আবেদন নাকচ কৰে। তেওঁ সাধাৰণ জীৱন যাপন কৰে, কিন্তু পৰিৱৰ্তনৰ বাবে হাহাকাৰ কৰে।

এদিন বাসন্তীক আই জি, ৰাজনে তেওঁৰ অফিচলৈ মাতি আনে আৰু তেওঁ গম পায় যে ভাৰতৰ ৰাষ্ট্ৰপতিয়ে তেওঁৰ লগত কথা পাতিব বিচাৰে। ৰাষ্ট্ৰপতিৰ সন্মুখত অজ্ঞান হৈ ফেচবুক মিমৰ বিষয় হৈ পৰাৰ পিছতে বৈঠকখন দুৰ্যোগপূৰ্ণভাবে শেষ হয়। কিছুদিনৰ পিছত তেওঁৰ স্বামী আৰু কন্যা মিথিলাই আয়াৰলেণ্ডলৈ গুচি যায়।

বাসন্তীৰ পুৰণি সহপাঠী, সফল চিএমঅ’ চুছান ডেভিদে তেওঁক আগৰ সাহসী, দৃঢ় ইচ্ছাশক্তিৰ কথা মনত পেলাই দিয়ে আৰু তেওঁক নিজৰ যুবা ৰূপটোক পুনৰ আৱিষ্কাৰ কৰিবলৈ অনুপ্ৰাণিত কৰে।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তামিল চলচ্চিত্ৰ
শ্ৰেণী:২০১৫ বৰ্ষৰ চলচ্চিত্ৰ
ৰূদ্ৰ বীণা

ৰুদ্ৰ বীণা (ইয়াক ৰুদ্ৰবীণা বা ৰুদ্ৰ বীণা বুলিও বানান কৰা হয়), যাক উত্তৰ ভাৰতত বীন বুলিও কোৱা হয়, এটা বৃহৎ তাঁৰৰ বাদ্যযন্ত্ৰ যি হিন্দুস্থানী শাস্ত্ৰীয় সংগীতত, বিশেষকৈ ধ্ৰুপদত ব্যৱহৃত হয়। মৌখিক পৰম্পৰাই এই যন্ত্ৰটো শিৱৰ সৈতে জড়িত বুলি কয়, যি হিন্দু ধৰ্মৰ প্ৰধান দেৱতা।
ৰুদ্ৰ বীণা মোগলৰ পূৰ্বৰ মন্দিৰৰ স্থাপত্যত দেখা যায়। ই জয়ন-উল আবিদিনৰ শাসনকালৰ (১৪১৮–১৪৭০) পৰা আদালতৰ ৰেকৰ্ডতো উল্লিখিত। এই পৰম্পৰাগত সমৰ্থনৰ অন্তৰ পিছত, ভাৰতত ধ্ৰুপদৰ জনপ্ৰিয়তা হ্ৰাস পাইছিল, লগতে ৰুদ্ৰ বীণাৰ জনপ্ৰিয়তাও।

নাম আৰু শব্দৰ উৎপত্তি

"ৰুদ্ৰ বীণা" নামটো ৰুদ্ৰৰপৰা আহিছে, যি শিৱৰ এটা উপাধি; ৰুদ্ৰ বীণাৰ অৰ্থ হৈছে "শিৱৰ বীণা" হিচাপে হৰ্ণবষ্টেল–চাক্স শ্ৰেণীবিভাগ পদ্ধতিত শ্ৰেণীবদ্ধ কৰা হয়। বীণাৰ শৰীৰ (দণ্ডী) হৈছে দৈৰ্ঘ্যৰ বাঁহ বা চেগুনৰ নলী, যাক দুটা বৃহৎ তুম্বা সংনাদকৰ সৈতে সংযোগ কৰা হয়, যি লাউৰপৰা তৈয়াৰ কৰা হয়। এই ফাঁপা অংশ দণ্ডীৰ নলীত খোলে, আৰু মুখ্য জৱাৰীৰদ্বাৰা পোনপটীয়াকৈ আবৃত। তাঁৰবোৰ ইবনি পেগ ঘূৰাই শক্ত বা ঢিলা কৰি টিউন কৰা হয়; শিঙৰ তাঁৰৰ সমৰ্থন সূক্ষ্ম টিউনিঙৰ বাবে স্থানান্তৰ কৰিব পাৰি।
১৯শ শতিকাৰ আৰম্ভণিতে সুৰবাহাৰৰ প্ৰৱৰ্তনৰ ফলত ৰুদ্ৰ বীণাৰ জনপ্ৰিয়তা আংশিকভাৱে হ্ৰাস পাইছিল, যি চিতাৰবাদকসকলক ধীৰ ধ্ৰুপদ-শৈলীৰ ৰাগৰ আলাপ অংশসমূহ সহজে উপস্থাপন কৰিবলৈ সুবিধা কৰিছিল। ২০শ শতিকাত, জিয়া মহিউদ্দিন দাগৰয়ে ৰুদ্ৰ বীণাক পৰিৱৰ্তন আৰু পুনৰ নিৰ্মাণ কৰিছিল, বৃহত্তৰ লাউ, ঘন নলী (দণ্ডী), ঘন ষ্টীলৰ তাঁৰ (০.৪৫–০.৪৭ মিমি) আৰু বন্ধ জৱাৰী ব্যৱহাৰ কৰি। ইয়াৰ ফলত তাঁৰ টানিলে কোমল আৰু গভীৰ ধ্বনিৰ সৃষ্টি হৈছিল, কোনো প্লেকট্ৰাম (মিজৰাব) ব্যৱহাৰ নকৰাকৈ। এই যন্ত্ৰটো ললমণি মিশ্ৰয়ে শ্ৰুতি বীণা হিচাপে আৰু পৰিৱৰ্তন কৰিছিল ভাৰতৰ ষড়জ গ্ৰাম প্ৰতিষ্ঠা কৰিবলৈ আৰু ২২টা শ্ৰুতি প্ৰাপ্ত কৰিবলৈ।

গেলেৰী

অধিক জানক

মোহন বীণা

উল্লেখ

বাহিৰৰ সংযোগ

Category:Hindustani musical instruments
Category:String instruments
Category:Chordophones
Category:Indian musical instruments
*
চাৰু গোহাঁই

চাৰু গোহাঁই অসমৰ এগৰাকী কণ্ঠশিল্পী। ১৯৫১ চনৰ ১৭ ছেপ্টেম্বৰত শিৱসাগৰৰ চৰাইদেউত জন্মগ্ৰহণ কৰা চাৰু গোহাঁইয়ে সত্তৰৰ দশকত ৰাতি বাঁহী বাই, জিলমিল জোন জ্বলে কপালত আদি গীতত কণ্ঠদান কৰি জনপ্ৰিয় হৈ পৰিছিল। ৬১ বছৰীয়া জীৱনকালত তেওঁ প্ৰায় ২০০ অসমীয়া গীতত কণ্ঠ নিগৰাইছিল। কোমল ৰোমাণ্টিক গীতৰ বাবে জনাজাত গোহাঁইয়ে থিয়েটাৰৰ বাবেও গীতৰ ৰচনা কৰিছিল।

জন্ম আৰু শিক্ষা

চাৰু গোহাঁইয়ে ১৯৫১ চনৰ ১৭ ছেপ্তেম্বৰত অসমৰ শিৱসাগৰ জিলাৰ সোণাৰিৰ চৰাইদেও বাগানত জন্ম লাভ কৰিছিল। তেওঁৰ পিতৃ নন্দীৰাম বুঢ়াগোঁহাই আৰু মাতৃ ভদ্ৰেশ্বৰী বুঢ়াগোঁহাই।

তেওঁ চৰাইদেও বাগানৰ প্ৰাথমিক বিদ্যালয়ত শিক্ষা জীৱনৰ পাতনি মেলে। পিছত নাজিৰা উচ্চতৰ মাধ্যমিক বিদ্যালয়ৰ পৰা মেট্ৰিক আৰু পাছত শিৱসাগৰ চৰকাৰী উচ্চতৰ মাধ্যমিক বিদ্যালয়ৰ পৰা উচ্চতৰ মাধ্যমিক পৰীক্ষা উত্তীৰ্ণ হয়। তেওঁ এগৰাকী ভাল গীটাৰিষ্টো আছিল।

শ্ৰব্য গীতৰ একক এলবাম

নতুন নিয়ৰ, (১৯৮৮)
চাৰু গোহাঁইৰ গান (খণ্ড ১ আৰু ২)
সুৰভী
জোন জ্বলে কপালত

মৃত্যু

তেওঁ বৃক্ক আৰু যকৃতৰ গুৰুতৰ ৰোগত আক্ৰান্ত হোৱা বাবে ২২ ফেব্ৰুৱাৰী, ২০১২ ত গুৱাহাটী চিকিৎসা মহাবিদ্যালয়ত ভৰ্ত্তি কৰা হৈছিল। তেওঁৰ স্বাস্থ্যৰ অধিক অৱনতি ঘটাত, উন্নত চিকিৎসাৰ বাবে ৫ এপ্ৰিলত ICU ৰূমত ভৰ্ত্তি কৰা হৈছিল যদিও সেই প্ৰচেষ্টা বিফল হ’ল। ৭ এপ্ৰিল, ২০১২ চনৰ ৰাতিপুৱা ১০:৪৫ বজাত তেওঁ মৃত্যুমুখত পৰে।

তথ্য সংগ্ৰহ

বাহ্যিক সংযোগ

শ্ৰেণী:অসমৰ কণ্ঠশিল্পী
শ্ৰেণী:অসমৰ ব্যক্তি
শ্ৰেণী:অসমীয়া ভাষাৰ গীতিকাৰ
সুশান্ত বৰগোহাঁই

সুশান্ত বৰগোহাঁই (; ২৭ এপ্ৰিল ১৯৭৪) অসমৰ এগৰাকী ভাৰতীয় ৰাজনীতিবিদ। লগতে তেওঁ এজন বাইক আৰোহীও।

প্ৰাথমিক জীৱন আৰু শিক্ষা

বৰগোহাঁইৰ জন্ম হৈছিল শিৱসাগৰত। ডিগবৈৰ ভি কে ভিত স্কুলীয়া শিক্ষা সাং কৰি পৰৱৰ্তী সময়ত তামিলনাডুৰ ত্ৰিবেনী একাডেমীৰ পৰা হাইস্কুলত উত্তীৰ্ণ হয়।

কেৰিয়াৰ

তেওঁ ভাৰতীয় জাতীয় কংগ্ৰেছৰ সদস্য হিচাপে ২০২১ চনৰ অসম বিধানসভা নিৰ্বাচনত শিৱসাগৰ জিলাৰ থোৱাৰাৰ পৰা অসম বিধানসভালৈ নিৰ্বাচিত হৈছিল। ইয়াৰ পূৰ্বে তেওঁ ২০১১ চনৰ পৰা ২০১৬ চনলৈকে কাৰ্যনিৰ্বাহ কৰিছিল ২০২১ চনৰ জুন মাহত তেওঁ ভাৰতীয় জাতীয় কংগ্ৰেছ দলৰ অভ্যন্তৰীণ মতানৈক্যৰ বাবে পদত্যাগ কৰে আৰু অসমৰ মুখ্যমন্ত্ৰী হিমন্ত বিশ্ব শৰ্মাৰ উপস্থিতিত ভাৰতীয় জনতা পাৰ্টিত যোগদান কৰে।

তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:অসম বিধানসভাৰ সদস্য
মৰিয়ম জাকাৰিয়া

মৰিয়ম জাকাৰিয়া হৈছে ইৰানত জন্মগ্ৰহণ কৰা এগৰাকী অভিনেত্ৰী আৰু মডেল, যিয়ে প্ৰধানকৈ ভাৰতীয় চলচ্চিত্ৰত কাম কৰে। তেওঁ হিন্দী, তেলেগু আৰু তামিল ভাষাৰ বোলছবিত অভিনয় কৰিছে। তেওঁ বিশেষকৈ মদথা কাজা, এজেণ্ট বিনোদ আৰু গ্ৰেণ্ড মাষ্টি দৰে বোলছবিত কৰা অভিনয়ৰ বাবে জনাজাত।

কৰ্মজীৱন

চুইডেনত জাকাৰিয়ায়ে মডেল, নৃত্য শিক্ষয়িত্ৰী, কৰিঅ'গ্ৰাফাৰ হিচাপে কাম কৰিছিল আৰু এখন বলীউড নৃত্য বিদ্যালয় 'ইণ্ডিস্ক ডানচ ষ্টুডিঅ প্ৰতিষ্ঠা কৰিছিল, যিখন চুইডেনত বলীউড চিনেমাৰ নৃত্যশৈলী শিকোৱা প্ৰথমখন নৃত্য বিদ্যালয় আছিল। বলীউডত কাম কৰাৰ উদ্দেশ্যে তেওঁ ২০০৯ চনত ভাৰতৰ মুম্বাইলৈ স্থানান্তৰিত হয় আৰু এগৰাকী মডেল হিচাপে কাম আৰম্ভ কৰে। তেওঁ বিভিন্ন দূৰদৰ্শন বিজ্ঞাপনত অভিনয় কৰিছিল, যাৰ ভিতৰত ছেট ৱেট, লেজ আৰু ক’কৰ বিজ্ঞাপন আছিল আটাইতকৈ উল্লেখযোগ্য। তেওঁ ইমৰান খানৰ সৈতে এটা ককা-ক’লাৰ বিজ্ঞাপনতো অংশ লৈছিল।

তামিল চলচ্চিত্ৰ পৰিচালক সুন্দৰ চি-য়ে ইউটিউবত তেওঁৰ এটা নৃত্যৰ ভিডিঅ’ চোৱাৰ পিছত তেওঁৰ নগৰম (২০১০) বোলছবিত এটা আইটেম নম্বৰ পৰিৱেশন কৰিবলৈ তেওঁক চুক্তিবদ্ধ কৰে। ১০০% লাভ বোলছবিৰ জনপ্ৰিয় গীত "দিয়ালো দিয়ালা"-ত কৰা অভিনয়ে তেওঁলৈ এক ডাঙৰ সফলতা কঢ়িয়াই আনে। ইয়াৰ পিছত তেওঁ আন এখন তেলেগু ছবি মদথা কাজা (২০১১)-ত আল্লাৰী নৰেশ্বৰ বিপৰীতে এগৰাকী মুখ্য অভিনেত্ৰী হিচাপে অভিনয় কৰে।

চাইফ আলী খানৰ বোলছবি এজেণ্ট বিনোদ-ত তেওঁ ফাৰাহৰ চৰিত্ৰত অভিনয় কৰে আৰু "দিল মেৰা মুফ্ট কা" গীতটোত কৰীণা কাপুৰৰ সৈতে এটা মুজৰা নৃত্য পৰিৱেশন কৰে, যিয়ে তেওঁক বলীউডত জনপ্ৰিয়তা প্ৰদান কৰে। ২০১২ চনত তেওঁ ইন্দ্ৰ কুমাৰৰ বোলছবি গ্ৰেণ্ড মাষ্টি-ৰ বাবে চুক্তিবদ্ধ হয়, য’ত তেওঁ আফতাব শিৱদাসানীৰ বিপৰীতে মুখ্য অভিনেত্ৰী হিচাপে কাম কৰে। এই ছবিখন ২০১৩ চনৰ ১৩ ছেপ্টেম্বৰত মুক্তি পাইছিল। কেৱল প্ৰাপ্তবয়স্কৰ প্ৰমাণ-পত্ৰ লাভ কৰা বোলছবিসমূহৰ ভিতৰত গ্ৰেণ্ড মাষ্টি ভাৰতত ১০০ কোটিৰ ক্লাবত প্ৰৱেশ কৰা অন্যতম সৰ্বাধিক উপাৰ্জনকাৰী বলীউড ছবি হিচাপে পৰিগণিত হয়। এই ছবিখনক বক্স অফিচ ইণ্ডিয়াৰদ্বাৰা ছুপাৰ হিট হিচাপে ঘোষণা কৰা হৈছিল।

ব্যক্তিগত জীৱন

মৰিয়ম জাকাৰিয়াই ২০১২ চনত কৰিঅ'গ্ৰাফাৰ অৰবিন্দ ঠাকুৰৰ সৈতে বিবাহপাশত আবদ্ধ হয়। এই দম্পতীৰ ২০১৩ চনত আৰিয়ান ঠাকুৰ নামৰ এজন পুত্ৰ সন্তানৰ জন্ম হয়।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:ছুইডেনৰ ব্যক্তি
শ্ৰেণী:অভিনেত্ৰী
ফাল্গুনী নায়াৰ

ফাল্গুনী নায়াৰ (; জন্ম:১৯ ফেব্ৰুৱাৰী,১৯৬৩) এগৰাকী ভাৰতীয় কোটিপতি ব্যৱসায়ী। তেওঁ নাইকা নামৰ সৌন্দৰ্য আৰু জীৱনশৈলী নিৰ্মাতা খুচুৰা বিক্ৰেতা কোম্পানীটোৰ প্ৰতিষ্ঠাপক আৰু মুখ্য কাৰ্যবাহী বিষয়া। নায়াৰ আছিল নিজক নিজে প্ৰতিষ্ঠা কৰা দুগৰাকী ভাৰতীয় মহিলা ধনকুবেৰৰ এগৰাকী। নাইকা ৰাজহুৱা হোৱাৰ পিছতে, নায়াৰ আটাইতকৈ ধনী মহিলা ভাৰতীয় কোটিপতি হৈ পৰে, যাৰ মুঠ মূল্য ছয় দশমিক পাঁচ বিলিয়ন ডলাৰলৈ বৃদ্ধি হয়, আৰু ভাৰতৰ শীৰ্ষ বিশ জন ধনী ব্যক্তিৰ তালিকাত তেওঁ স্থান লাভ কৰে।

প্ৰাৰম্ভিক জীৱন আৰু শিক্ষা

মুম্বাই নিবাসী এটা গুজৰাটী পৰিয়ালত ফাল্গুনী নায়াৰে জন্ম গ্ৰহণ কৰিছিল আৰু মহাৰাষ্ট্ৰতে তেওঁ ডাঙৰ-দীঘল হৈছিল। তেওঁ চাইডেনহাম কলেজ অৱ কমাৰ্চ এণ্ড ইকনমিক্স, মুম্বাইৰ পৰা স্নাতক আৰু ইণ্ডিয়ান ইনষ্টিটিউট অৱ মেনেজমেণ্ট, আহমেদাবাদৰ পৰা স্নাতকোত্তৰ ডিগ্ৰী লাভ কৰিছে।

কৰ্মজীৱন

১৯৯৩ চনৰ পৰা মুঠ ঊনৈছ বছৰ নায়াৰে কটক মহিন্দ্ৰ বেংকত কাম কৰিছিল। ২০০৯ চনত তেওঁ বেংকৰ পৰিচালন সঞ্চালক পদত অধিষ্ঠিত হয় আৰু ২০১১ চন মানৰ পৰা ফাল্গুনীৰ মনত নিজাকৈ কিবা এটা কৰাৰ সপোনে পোখা মেলে। তেওঁৰ সৌন্দৰ্য খণ্ডত নিজাকৈ এটা মাল্টি বেণ্ড খুচুৰা বিক্ৰীৰ কোম্পানী আৰম্ভ কৰাৰ কথা ভাবে আৰু বেংকৰ চাকৰিৰ পৰা স্বেচ্ছাই অব্যাহতি লয়।

২০১২ চনত, নাইকা আৰম্ভ কৰাৰ সময়ত ফাল্গুনী নায়াৰৰ বয়স আছিল ৪৯ বছৰ। দেউতাকৰ সৰু অফিচ কোঠাৰপৰা মাত্ৰ তিনিজন কৰ্মচাৰীৰে নাইকাৰ প্ৰথম কাম-কাজ আৰম্ভ হৈছিল। ২০২১ চনলৈকে নাইকাৰ মূল্য আছিল ২.৩ বিলিয়ন ডলাৰ যাৰ ফলত নায়াৰৰ সম্পত্তি আনুমানিক ১.১ বিলিয়ন ডলাৰ লৈ আহিছিল। নায়াৰ হৈছে দুগৰাকী স্ব-নিৰ্মিত মহিলা ভাৰতীয় বিলিয়নেয়াৰৰ ভিতৰত এগৰাকী, আনগৰাকী ধনকুবেৰ হৈছে কিৰণ মজুমদাৰ-শ্ব। নাইকাই ২০২১ চনৰ ১০ নৱেম্বৰৰ ভিতৰত তেৰ বিলিয়ন ডলাৰ অৰ্জন কৰে আৰু লগে লগে নায়াৰ ভাৰতৰ আটাইতকৈ ধনী স্ব-নিৰ্মিত মহিলা হিচাপে পৰিগণিত হয় আৰু এতিয়া ভাৰতৰ শীৰ্ষ বিশ জন ধনী ব্যক্তিৰ তালিকাত তেওঁ স্থান লাভ কৰিছে।

ব্যক্তিগত জীৱন

ফাল্গুনী গুজৰাটী বংশোদ্ভৱ, কিন্তু তেওঁ জন্ম আৰু ডাঙৰ-দীঘল হৈছে মুম্বাইত। তেওঁৰ দেউতাকো এগৰাকী ব্যৱসায়ী, যি ফাল্গুনীৰ মাকৰ সহযোগত এটি সৰু বিয়েৰিং কোম্পানী চলায়। তেওঁলোকৰ সন্তানদ্বয়ৰ নাম হৈছে আদ্বেতা নায়াৰ আৰু অঞ্চিত নায়াৰ।

তথ্যসূত্ৰ

শ্ৰেণী:জীৱিত ব্যক্তি
শিপ্ৰা গোৱেল

শিপ্ৰা গোৱেল এগৰাকী ভাৰতীয় গায়িকা। তেওঁ "ইছক বুলাৱা", "অংগ্ৰেজীৱালী মেডাম", "উংলি", "টুট্টি বোলে ৱেডিং দি", "য়াদাঁ তেৰিয়াঁ", "লাভলী ভিএছ পিইউ", "মেইনু ইছক লগা" আৰু "পাৰো" আদি গীতৰ বাবে জনপ্ৰিয়।

প্ৰাৰম্ভিক জীৱন

যদিও পৈতৃক শিপা ভাৰতৰ পঞ্জাৱৰ মানছাত, তেওঁৰ দিল্লীত জন্ম হৈছিল আৰু তাতে ডাঙৰ-দীঘল হৈছিল। তেওঁৰ পৰিয়ালটো সংগীতৰ সৈতে জড়িত। তেওঁৰ পিতৃ-মাতৃ সুভাষ আৰু অঞ্জু গোৱেল দিল্লীৰ বিখ্যাত গায়ক। অতি কম বয়সতে তেওঁ গান গাবলৈ আৰম্ভ কৰিছিল আৰু পিতৃ-মাতৃৰ লগত লাইভ শ্ব’ আৰু ৰেকৰ্ডিঙত অংশগ্ৰহণ কৰি বিভিন্ন অভিজ্ঞতা সংগ্ৰহ কৰিছিল। স্কুলীয়া জীৱনত তেওঁ মেধাৱী ছাত্ৰ-ছাত্ৰীৰ মাজত আছিল, কেৱল শৈক্ষিক দিশতে, নহয় সংগীত প্ৰতিযোগিতাতো। দ্বাদশ শ্ৰেণীৰ ব'ৰ্ড পৰীক্ষাত (কলা) তেওঁ শীৰ্ষস্থান দখল কৰে। ষষ্ঠ শ্ৰেণীত থাকোঁতে তেওঁ প্ৰথম সংগীত প্ৰতিযোগিতাত অংশগ্ৰহণ কৰে আৰু ৰাজ্যিক পৰ্যায়ত ১ম পুৰস্কাৰ লাভ কৰে। তেওঁ ভাৰতীয় শাস্ত্ৰীয় সংগীতত স্নাতক ডিগ্ৰী লৈছে।

কৰ্মজীৱন

প্ৰতিযোগিতাত অংশ কৰি লাভ কৰা সকলো অভিজ্ঞতাই, দ্বাদশ শ্ৰেণীত পঢ়ি থকাৰ সময়ত প্ৰথমটো শ্ব’ কৰাত সহায় কৰিছিল। তেওঁ দিল্লীৰ সংগীত মহলত এটা নিয়মীয়া নাম। ২১ বছৰ বয়সত বলীউড নেপথ্য কণ্ঠশিল্পী হিচাপে কেৰিয়াৰ গঢ়িবলৈ মুম্বাইলৈ স্থানান্তৰিত হোৱাৰ কথা ভাবিছিল। দিল্লীৰ হিন্দু কলেজৰ পৰা শাস্ত্ৰীয় সংগীতত স্নাতক ডিগ্ৰী লোৱাৰ পিছত ২০১৩ চনত তেওঁ মুম্বাইলৈ গুচি যায় আৰু অতি সোনকালেই বিশাল–শেখৰৰ 'ইছক বুলাৱা'ৰ জৰিয়তে বলীউডত আত্মপ্ৰকাশ কৰে। তেতিয়াৰ পৰাই তেওঁ বলীউড আৰু পলিউডত বহু গীত গাইছে।

তথ্য সংগ্ৰহ

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী